नारेहड़ा-पावटा सड़क में काम पूरा होने से पहले ही दरारें
नारेहड़ासे पावटा तक करीब 57 करोड़ की लागत से बन रही 25 कि.मी. लम्बी सड़क का कार्य भले ही तेजी से हो रहा हो, लेकिन सीसी सड़क निर्माण के दौरान कई जगहों पर दरारें जाने से इसके निर्माण की गुणवत्ता पर सवालियां निशान खड़े हो रहे है।
हालांकि दरार आने के बाद इसमें कैमिकल भरकर इसकी मरम्मत करने की कोशिश की जा रही है। अधिकतर सीसी सड़क पेवर मशीन से बनाई जा रही है। वर्तमान में खड़ब से द्वारिकापुरा तक सड़क का निर्माण जारी है। इस सड़क मार्ग पर स्थित कई गांवों के आबादी क्षेत्र में पानी की निकासी की सख्त जरूरत है। जरूरतमंद गांवों में नाले का निर्माण नहीं हुआ तो सड़क के साथ लगने वाले घर वालों के सामने गंदे पानी की निकासी की बड़ी समस्या खड़ी हो सकती है। क्योंकि निर्माण के दौरान उक्त सड़क करीब दो फीट तक ऊंची उठ चुकी है, ऐसे में पहले से बने कई लोगों के मकान नीचे हो गए है।
शुक्लावासस्टैंड पर काम अधूरा
शुक्लावासबस स्टैंड पर गांव के पानी की सही निकासी नहीं होने के कारण सड़क को अधूरा छोड़ा हुआ है। कई जगह सड़क के बीच रहे बिजली के पोलों को भी हटाया नहीं गया है। गौरतलब है कि नारेहड़ा पावटा सड़क का निर्माण सबसे पहले वर्ष 1984 में हुआ था। इसके बाद इसके पूर्ण रूप से क्षतिग्रस्त हो जाने पर वर्ष 2008 में वसुंधरा सरकार के कार्यकाल में पीएमजीएसवाई योजना के तहत इसका नवीनीकरण किया गया था।
44दिन चला था धरना
इसकेबाद सड़क के पूर्णरूप से क्षतिग्रस्त हो जाने पर इसका पुन: निर्माण को लेकर 19 नवंबर 2014 से ग्राम शुक्लावास में समाजसेवी राधेश्याम यादव के नेतृत्व में ग्रामीणों ने 44 दिनों तक धरना दिया था, जिसके बाद सरकार ने करीब 57 करोड़ की राशि मंजूर करके इस सड़क निर्माण की प्रशासनिक स्वीकृति जारी की। खड़ब सरपंच गोकुलचंद आर्य, शुक्लावास सरपंच संजू देवी मीणा सहित अनेक लोगों ने सड़क निर्माण के लिए सरकार का आभार जताते हुए गुणवत्तापूर्ण सड़क निर्माण करवाने की मांग की है। लोगों का कहना है कि सड़क का निमार्ण गुणवत्तापूर्ण होने से लंबे समय तक सड़क नहीं टूटेगी तथा लोगों को इसका लाभ मिल सकेगा। इससे आमजन को राहत मिल सकेगी। सार्वजनिक निर्माण विभाग के एक्सईएन दरियाब सिंह का कहना है कि सीसी सड़क निर्माण के दौरान अचानक कुछ देर के लिए कार्य रूकने की स्थिति में कई बार इस तरह की खामी रह जाती है। जहां तक सड़क के साथ नाले की बात है हम इसके लिए सर्वे कर रहे है।
नारेहड़ा. पावटा-नारेहड़ामार्ग में आई दरारें।
awa_Deva hin_Deva hin_Deva bho_Deva hin_Deva hin_Deva hin_Deva awa_Deva